Gruppen besto av Kirsti Pedersen, Lise Joelson, Kristin Holtan, Kristin Johansen og Tone Krohn Henriksen, som var mellom 16 og 19 år da de vant Prøysenprisen. Noen av dem hadde bakgrunn fra Sandefjord jentekor. Blant korets hjelpere kan nevnes daværende kultursjef i Sandefjord Bjørn Simensen, viseaktivisten Lars Hauge og NRK-medarbeideren Otto Nielsen. Det var Nielsen som nominerte gruppen til Prøysenprisen som de vant i 1979.